b'\n_START_ARTICLE_\nERSTE Sklad\n_START_SECTION_\nPoslanstvo Sklada\n_START_PARAGRAPH_\nERSTE Sklad je dejaven v osrednji in jugovzhodni Evropi. Njegovo poslanstvo temelji na ideji hranilnice iz XIX. stoletja. Ta podpira dru\xc5\xbebeno udele\xc5\xbebo in dejavno civilno dru\xc5\xbebo; prizadeva si zdru\xc5\xbeevati ljudi ter prenesti spoznanja o polpretekli zgodovini podro\xc4\x8dja, ki je od leta 1989 do\xc5\xbeivelo dramati\xc4\x8dne spremembe. Sklad je dejaven, tako da razvija lastne projekte v okviru treh programov: Dru\xc5\xbebeni razvoj, Kultura in Evropa\n_START_SECTION_\nDru\xc5\xbebeni razvoj\n_START_PARAGRAPH_\nSklad podpira razvoj prav\xc4\x8dnej\xc5\xa1ih in mo\xc4\x8dnej\xc5\xa1ih dru\xc5\xbeb, v katerih se ne bo nih\xc4\x8de po\xc4\x8dutil odrinjeno. Zato je Sklad razvil dve komplementarni strategiji dru\xc5\xbebene udele\xc5\xbebe: vklju\xc4\x8devanje posameznikov in skupin, ki \xc5\xbeivijo na dru\xc5\xbebenem obrobju, ter iskanje na\xc4\x8dinov uresni\xc4\x8devanja dru\xc5\xbebenih sprememb. Dejavnosti Sklada ustvarjajo enake mo\xc5\xbenosti za ljudi, ki \xc5\xbeivijo v te\xc5\xbekih dru\xc5\xbebenih pogojih in razmerah, ki zahtevajo takoj\xc5\xa1njo pomo\xc4\x8d pri izobra\xc5\xbeevanju in dru\xc5\xbebeni udele\xc5\xbebi.\n_START_SECTION_\nKultura\n_START_PARAGRAPH_\nProgram, ki se ukvarja s kulturo, je dejaven predvsem na mednarodnih in podro\xc4\x8dnih projektih, vklju\xc4\x8dno z raziskovanji, ki se osredoto\xc4\x8dajo na vizualno umetnost od leta 1960 do danes. Kulturo zaradi njene sposobnosti ustvarjanja vezi med razli\xc4\x8dnimi jezikovnimi in geografskimi podro\xc4\x8dji, razumemo kot gonilno silo demokrati\xc4\x8dne dru\xc5\xbebe. Delo z razli\xc4\x8dnimi umetni\xc5\xa1kimi postopki ustvarja polje za eksperimentiranje na temo utopij in za predloge izven meja izvedljivosti vsakdanje politike, ustvarja pa tudi mo\xc5\xbenosti raziskovanja razli\xc4\x8dnih umetni\xc5\xa1kih pristopov, zato kulturni program ogla\xc5\xa1uje neodvisne projekte in tiste, ki pripadajo sektorju kulture; in sicer tako, da jih podpira s sredstvi ter z neomejenimi kontakti dr\xc5\xbeavnih institucij, da bi se ustavilo t. i. beg mo\xc5\xbeganov.\n_START_SECTION_\nEvropa\n_START_PARAGRAPH_\nSklad podpira proces evropska vklju\xc4\x8devanja in sicer tako, da nudi platforme za izmenjavo idej, znanj in pobud. Evropejce spodbuja, da bi \xc5\xbeiveli v skladu s skupnimi vrednotami, omogo\xc4\x8da prosto izmenjavo idej s skupinskim delom in medsebojnim u\xc4\x8denjem. Teme projektov so ve\xc4\x8dinoma vzpostavljanje neposredne kulture dialoga. V okolju, v katerem vztrajajo pri medsebojnih razlikah, je ljudem treba omogo\xc4\x8diti, da preizkusijo solidarnost, povezanost in sodelovanje. Projekti predvidevajo realnost zdru\xc5\xbeene Evrope in prena\xc5\xa1ajo potencial skupnosti, \xc5\xa1e posebej v tistih dr\xc5\xbeavah, v katerih v tem trenutku \xc5\xa1e vedno ni omogo\xc4\x8deno izvajanje programov EU. V sredi\xc5\xa1\xc4\x8du pozornosti so delo z mladimi, programi za novinarje in debate o prihodnosti Evrope.\n_START_SECTION_\nNagrada ERSTE Sklada za dru\xc5\xbebena vklju\xc4\x8devanja\n_START_PARAGRAPH_\nVsako drugo leto od leta 2007 ERSTE Sklad dodeljuje Nagrado ERSTE Sklada za dru\xc5\xbebena vklju\xc4\x8devanja za projekte, ki uspe\xc5\xa1no podpirajo dru\xc5\xbebeno vklju\xc4\x8devanje ljudi v lokalnih skupnostih. V \xc4\x8dasu javnega razpisa od pribli\xc5\xbeno 1000 prijavljenih projektov iz 12 dr\xc5\xbeav (razpis iz leta 2011) izberejo 30 zmagovalcev, ki prejmejo denarne nagrade v skupnem znesku 610.000 evrov. Poleg tega nevladnim organizacijam, ki dobijo javno priznanje, ponujajo brezpla\xc4\x8dno podporo pri odnosih z javnostmi za delo na projektih in vklju\xc4\x8ditev v mednarodno mre\xc5\xbeo nevladnih organizacij (NVO). Sve\xc4\x8dano podelitev nagrade so doslej organizirali v Ljubljani (2007), Bukare\xc5\xa1ti (2009) in Pragi (2011).\n_START_SECTION_\nNagrada za kulturo in teorijo "Igor Zabel"\n_START_PARAGRAPH_\nERSTE Sklad je leta 2008 ustanovil Nagrado za kulturo in teorijo \xe2\x80\x9dIgor Zabel\xe2\x80\x9d. Na ta na\xc4\x8din podpira delovanje umetnostnih zgodovinarjev in teoretikov na podro\xc4\x8dju osrednje in vzhodne Evrope ter predstavlja spoznanja o umetnosti in kulturi s podpiranjem zbiranja ter izmenjave znanja na podro\xc4\x8dju kulture med \xe2\x80\x98vzhodom\xe2\x80\x99 in \xe2\x80\x98zahodom\xe2\x80\x99. Nagrado so poimenovali po slovenskem avtorju, umetni\xc5\xa1kem kritiku in kustosu Igorju Zabelu (1958\xe2\x80\x932005), vi\xc5\xa1jem kustosu Moderne galerije iz Ljubljane, ki je zaslu\xc5\xbeen za vzpostavitev kulturnih vezi med vzhodno in zahodno Evropo.\n_START_SECTION_\nZgodovina\n_START_PARAGRAPH_\nKorenine Sklada segajo v XIX. Stoletje, ko je bila leta 1819 ustanovljena Prva avstrijska hranilnica \xe2\x80\x9cErste \xc3\xb6sterreichische Spar-Casse\xe2\x80\x9d.  Kot rezultat amandmaja na avstrijski Zakon o hranilnicah se je \xe2\x80\x9cErste \xc3\xb6sterreichische Spar-Casse\xe2\x80\x9d leta 1993 razdelila na operativno banko (Erste Bank AG) in holding (DIE ERSTE \xc3\xb6sterreichische Spar-Casse Anteilsverwaltungssparkasse, skraj\xc5\xa1ano: AVS). Erste Banka zdru\xc5\xbeena z GiroCredit Bank AG der Sparkassen je vstopila na borzo l. 1997. AVS je tako postala najve\xc4\x8dji delni\xc4\x8dar podjetja, ki od tedaj kotira na Dunajski borzi. AVS se je leta 2003 formalno spremenila v DIE ERSTE \xc3\xb6sterreichische Spar-Casse Privatstiftung, skraj\xc5\xa1ano: ERSTE Stiftung (ERSTE Sklad), ki je po dveh letih za\xc4\x8del z delom._NEWLINE_Prvi velik projekt je bila vklju\xc4\x8ditev Zweite Wiener Vereins-Sparcasse oziroma Zweite Sparkasse ustanovljene leta 2006 in mre\xc5\xbee Akademije srednjeevropskih \xc5\xa1ol (ACES), ki so jo ustanovili istega leta. Leta 2007 je bila v Ljubljani prva podetev Nagrade ERSTE Sklada za dru\xc5\xbebena vklju\xc4\x8devanja, prvi\xc4\x8d pa je bil objavljen tudi razpis za Balkanske \xc5\xa1tipendije za novinarsko izjemnost. Leta 2008 sta sledili Nagrada za kulturo in teorijo "Igor Zabel" in ustanavljanje organizacije good.bee. Leta 2009 sta televizijska kanala ORF in 3sat prva predvajala dokumentarno TV serijo "Balkan Ekspres (Vrnitev v Evropo)", drugi\xc4\x8d pa so na prireditvi v Bukare\xc5\xa1ti podelili Nagrado ERSTE Sklada za dru\xc5\xbebena vklju\xc4\x8devanja. Najve\xc4\x8dji dosedanji projekt s podro\xc4\x8dja kulture je bila razstava in sicer Gender Check v dunajskem muzeju MUMOK leta 2010. Istega leta je z namenom predstavitve koncepta dru\xc5\xbebenega podjetni\xc5\xa1tva kot oblike trajnostne gospodarske dejavnosti Turneja dru\xc5\xbebenega podjetni\xc5\xa1tva z Mohammadom Yunusom ob\xc5\xa1la \xc5\xa1est vzhodnoevropskih dr\xc5\xbeav oziroma njene prestolnice Dunaj, Bratislavo, Budimpe\xc5\xa1to, Prago, Bukare\xc5\xa1to in Beograd. Istega leta so v Barceloni Nagrado za kulturo in teorijo \xe2\x80\x9cIgor Zabel\xe2\x80\x9d dodelili poljskemu zgodovinarju kulture Piotru Piotrowskemu. Leta 2011 so v Pragi 34 projektom iz 12 dr\xc5\xbeav \xc5\xbee tretji\xc4\x8d podelili Nagrado ERSTE Sklada za dru\xc5\xbebena vklju\xc4\x8devanja.\n_START_SECTION_\nPravni status\n_START_PARAGRAPH_\nERSTE Sklad je, kot je dolo\xc4\x8deno v avstrijskem Zakonu o hranilnicah, sklad zasebne hranilnice.\n_START_SECTION_\nOdbori\n_START_PARAGRAPH_\nOrgane Sklada sestavljajo Upravni odbor, Nadzorni odbor in Zdru\xc5\xbeenje. Zdru\xc5\xbeenje zasebnih hranilnic ustanovljeno leta 1819, ki ima ve\xc4\x8d kot 100 \xc4\x8dlanov, izbira \xc4\x8dlane Nadzornega odbora in imenuje predsednika odbora. Nadzorni odbor imenuje \xc4\x8dlane Upravnega odbora ter nadzoruje delo uprave Sklada. Upravni odbor vodi delo Sklada ter odlo\xc4\x8da o porazdelitvi sredstev za financiranje projektov, s pomo\xc4\x8djo Svetovalnega odbora, v katerem so mednarodni strokovnjaki.\n_START_SECTION_\nZaposleni, prora\xc4\x8dun in projekti\n_START_PARAGRAPH_\nERSTE Sklad ima leta 2012 ima pribli\xc5\xbeno 35 zaposlenih. Sklad je v obdobju od svoje ustanovitve leta 2003 do konca leta 2010 za financiranje projektov odobril skupaj 40 milijonov evrov. V tem \xc4\x8dasu je skupno \xc5\xa1tevilo projektov, ki jih je ERSTE Sklad izpeljal in/ali podprl 548, od tega je bilo 110 prijavljenih na razpisih. Pribli\xc5\xbeno 80% letnega prora\xc4\x8duna ERSTE Sklada vlagajo v projekte v okviru treh programov: Dru\xc5\xbebeni razvoj, Kultura in Evropa. Preostalih 20% sredstev so denarna sredstva dodeljena neprofitnim organizacijam za financiranje njihovih projektov.\n_START_SECTION_\nKnji\xc5\xbenica ERSTE Sklada\n_START_PARAGRAPH_\nKnji\xc5\xbenica ERSTE Sklada, ustanovljena leta 2007, ve\xc4\x8dinoma zbira literaturo v angle\xc5\xa1\xc4\x8dini in nem\xc5\xa1\xc4\x8dini. Ima pribli\xc5\xbeno 5000 naslovov in 35 periodi\xc4\x8dnih revij (2012). Teme zajemajo podro\xc4\x8dja umetnosti, teorije medijev in zgodovine, manj\xc5\xa1in in spolne enakopravnosti, teorije kulture in kulturne politike, ekonomskega in politi\xc4\x8dnega razvoja, dru\xc5\xbebenega podjetni\xc5\xa1tva in ban\xc4\x8dni\xc5\xa1tva, novosti v skladih, filantropije, demografije, migracij, izobra\xc5\xbeevanja in spominov. Geografsko gledano je zbirka osredoto\xc4\x8dena na podro\xc4\x8dje osrednje in jugovzhodne Evrope. Knji\xc5\xbenica je odprta za javnost. Zbirko si lahko ogledate v prostorih Sklada v prej dogovorjenem terminu.'